December 13-án van Luca napja. Ehhez a naphoz különösen sok babona fűződik. A boszorkányok létezésében hívő emberek azt gondolták, hogy ezek az ártó lények Luca napján elszabadulnak, s különböző módszerekkel védekezni kell ellenük- például fokhagymával el lehet riasztani őket.  
Ezen a napon meg lehet jósolni a hiedelmek szerint a jövő év időjárását, termését. Továbbá meg lehet tudni, ki lesz a férje az eladó lánynak, s mikor megy férjhez. Aki Luca-pogácsát eszik, annak a következő évben szerencséje és sok pénze lesz.   
Aki karácsonyig elkészíti a Luca-székét, az az éjféli misén meglátja a boszorkányokat, s hogy ne érjék utol, mákot szór maga után hazafelé menet.  
A Luca-napi hiedelmeket foglalja össze ez a ppt-bemutató:  
<http://www.slideshare.net/Hevesi/lucanapi-npszoksok-presentation>